Natur Zientzietako Topaketak

Natur zientzietako Topaketak Udako Euskal Unibertsitateko Natur Zientzietako sailak eta EuskalNatura elkarteak antolatzen dituen biltzarrak dira.

 Helburuak eta sorrera 
Jardunaldien helburua Euskal Herrian naturari loturiko gaiak lantzen dituzten profesionalak, amateurrak eta naturazaleak elkartzea da, elkar ezagutu ahal izateko eta etorkizuneko harremanak sortzeko. Hitzaldiak, mahai-inguruak eta bestelako ekintzak egiten dira, eta ikerketa taldeek, natur taldeek, erakundeek zein norbanakoek posterren bitartez azaltzen dute euren lanaren berri.

Natur Zientzien I. Topaketa Donostiako Eureka! Zientzia Museoan antolatu zuten 2013an.

 Ekitaldien zerrenda 
Bilkura mota hau 2013. urtean antolatu zen lehenengo aldiz. Hauek dira orain arte antolatutako saioak:

 2013: NZTOPA! Natur Zientzien I. Topaketa 
Donostiako Eureka! Zientzia Museoan antolatu zuten. Programako gai nagusiak hauek izan ziren:

 Egur hila: basoko biodibertsitatearen erregaia
 Abere-hilotzen kudeaketa Euskal Herriko mendietan
 Ur-baliagaiak eta euren zerbitzu sistemikoak
 Itsasoa: klima-aldaketaren ubera

 2015: NZ2TOPA! Natur Zientzien II. Topaketa 
Donostiako Eureka! Zientzia Museoan ere antolatu zuten. Hizlariak hauek izan ziren: Martxel Aizpurua Agirre, Ortzi Akizu Gardoki, Kepa Altonaga Sustatxa, Urko Aristi Urdampilleta, Miren Askasibar Bereziartua, Haritz Azurmendi Lopetegi, Joserra Diez Lopez, Lur Epelde Sierra, Jakoba Errekondo Saltsamendi, Ion Garin Barrio, Aitor Laza Martinez, Maria Dolores Martinez Lopez d Dicastillo, Garikoitz Rios Urbaneta, Jon Toña Diaz, Jesus Mari Txurruka Argarate, Leire Urkidi Azkarraga, Miren Bego Urrutia Barandika, eta Bego Zubia Gallastegi.

Programako gai nagusiak hauek izan ziren:

 Lurzorua, gizartearen euskarri
 Energia eta etorkizuna

 Natura eta kirola
 Hezeguneen errestaurazioa
 Paisaiaren eraldaketa
 Otsoa eta abeltzaintza
 Zientziak komunikabideetan duen eta jokatu beharko lukeen papera
 PaleoUEU: UEUko natur zientzien sailaren hastapenez eta Euskal Herriko natur zientzien ikasketaren bilakaera

 2018: NZ3T Natur Zientzien III. Topaketa 
Gasteizko Europa Jauregian antolatu zuten UEUko Natur Zientzien sailak eta Euskal Natura elkarteak. Hizlariak hauek izan ziren: Unai Aldalur (Azti), Arantza Aranburu (EHU), Alvaro Arrizabalaga (EHU), Amaia Castellano (GEMA, EEE), Jose Ramon Diez (EHU), Amaiur Esnaola (EHU), Igor Etxaniz (Arteako udala), Iñaki Galdos, Urtzi Goiti (EHU), Edurne Huesa (Eusko Jaurlaritza, Ingurumena), Andoni Iparragirre eta Aitzol Iturbe (nekazari agroekologikoak, Iralatorre baserria), Idoia Lekue (ATEA-Animalien tratu etikoaren aldeko elkartea), Aitor Lekuona (GFA), Amaia Miner (Haritzalde Elkartea), Mikel Olano (GFA), Xabier Rubio (Ereñotzuko Olak), Iñaki Sanz-Azkue (Aranzadi Zientzia Elkartea), eta Asier Sarasua Garmendia (IGI-CEA).

Programako gai nagusiak hauek izan ziren:

 Ibai osasuntsuak espezie mehatxatuen bizigarri
 Kobazuloak: kultur eta natur ondarea giltzapean
 Lehen sektorearen erronkak
 Ingurumen hezkuntza, gizarte jasangarrirako bide?
 Ehiza euskal gizartean: zenbat buru hainbat aburu

 2021: NZ4T Natur Zientzien IV. Topaketa 
Nafarroako Unibertsitate Publikoan egin zen, Iruñean. Hizlariak hauek izan ziren: Andone Estonba Recalde (UPV/EHU), Pablo Tejero Ibarra (CSIC, Aranzadi), Joseba Garmendia Altuna (Aranzadi), Garazi Auzmendi Arkarazo (Ingeniaria, basogintzan aditua), Alvaro Aragon Ruano (UPV/EHU), Izaro Gorostidi Bidaurrazaga (UPV/EHU), Aitziber Agirre Ruiz de Arkaute (Elhuyar), Jenofa Berhokoirigoin Hirigarai (Argia), Alex Fernández Muerza (UPV/EHU), Aitziber Sarobe Egiguren (MU), María Napal Fraile (NUP), Arantza Aldezabal Roteta (UPV/EHU), Juan Manuel Intxaurrandieta Salaberria (INTIA S.A.), Joseba Otondo Bikondoa (Baztango Udala), Mirene Begiristain Zubillaga (UPV/EHU), Josebe Blanco Alvarez (EHKOlektiboa), Gotzone Sestorain Zabaleta (Etxalde elkartea)

Programako gai nagusiak hauek izan ziren:

 Ondare genetikoa, uher eta urri. Aldaketa globalaren ondorioak erleetan eta mehatxatutako landareetan jorratzeko, Andone Estonba Recaldek Europako erle espezieak aurkeztu zituen (eta haien arteko aldaera genetikoak). Bestalde «Ondare genetikoa landareen kontserbaziorako giltzarria: nola finkatu kontserbaziorako lehentasunak» izeneko hitzaldian Joseba Garmendia Altunak eta Pablo Tejero Ibarrak mehatxatutako landareen kontserbaziorako programak aztertu zituzten, Pirinioetako landare kalteberak ikuspegi biogeografikotik aztertzen dituzte, eta kontserbaziorako lehentasunak finkatzen saiatzen ari dira, dibertsitate genetikoa ere aintzat hartzen.
 Basogintza: iragana eta geroa. Alvaro Aragón Ruanok errepaso historikoa egin zuen: «Jasangarritasunaren bila: euskal basoen kudeaketa Aro Berrian zehar». Euskaldunek, beste askok ez bezala, lortu zutela erabilpen jasangarria egitea basogintzan XVIII. mendera arte. Egungo erronkei beha, aldiz, Garazi Auzmendi Arkarazok aldaketa globalari aurre egiteko basoek duten gaitasuna aztertu zuen, eta haien ekarpenak xehe-xehe azaldu: karbono dioxidoaren hustuleku direla, bertako espezieek bi edo hiru aldiz CO2 gehiago metatzen dutela, izurriteak zabaltzeko oztopo direla... Klima aldaketaren aurkako borrokan basoen ekarpena ezinbestekoa da, baina argi izan behar da baso eredu edo zuhaitz landaketa guztiek ez dutela berdin balio klima krisiari aurre egiteko.
 Orokorretik tokikora: ingurumen arazoak komunikabideetan.
 Aldaketa globala ingurumen hezkuntzarako akuilu.
 Elikadura burujabetzaren analisia topagune.

 2023: NZ5T Natur Zientzien V. Topaketa 
Nafarroako Unibertsitate Publikoan egin ziren, Iruñean. Hizlariak hauek izan ziren: Joxerra Aihartza (UPV/EHU), Aitor Cevidanes (NEIKER), Aitor Lekuona (GFA), Maite Meaurio (UPV/EHU), Irati Sanz (UPV/EHU), Aitziber Urquijo (URA), Arturo Elosegi (UPV/EHU), Unai Pascual (BC3), Aitziber Sarobe (MU), Asier Gutierrez (GoiEner), Edorta Unamuno (Urdaibai Bird Center), Migel Mari Elosegi (Basozaina, Nafar Gobernua), Maddi Otamendi (Aranzadi), Naiara Rodriguez-Ezpeleta (AZTI), Ibon Cancio (PIE-EHU) eta Irati Diez (UPV/EHU).

Programako gai nagusiak hauek izan ziren:

 Naturguneen arteko arrakalak eta zubiak.
 Urak bizigarri
 Natur ingurunearen kontserbazioa XXI. mendeko gizartean
 Espezieen bersartzeak: biodibertsitatea eraikitzen.
 Babesguneak urperatu.

 2025: NZ5T Natur Zientzien VI. Topaketa 
Nafarroako Unibertsitate Publikoan egin ziren, Iruñean. Hizlariak hauek izan ziren: Ioar de Guzmán  (EHU), Olatz Aizpurua (Aranzadi), Josu del Campo (Haritik Hirira), Jon Macias (Haritik Hirira) Iñaki Odriozola (Txekiako Zientzia Akademia), Sofia Marcos (EHU), Pablo Tejero (IPE-CSIC), Maialen Sistiaga (EHU), Oier Pedrera (EHU), Oihane Garcia (EHU), Maixa Otaegi (Fraisoro Nekazaritza Eskola), Estitxu Villamor (EHU), Iker Agirrezabal (EHU), Imanol Landa (CIDETEC), Iñaki Intxaurbe (EHU), Asier Uribeetxebarria (NEIKER) eta Jon Gonzalez (EHU).

Programako gai nagusiak hauek izan ziren:

 Hiriak eta natura: hazkundetik elkarbizitzara
 Erreka urbanoen sindromea: urbanizazioaren eragina gure erreketan
 Enarak: gure hiri-auzokoideak, arazoak eta konponbideak
 Hiriaren etorkizuna natura eta jasangarritasuna ardatz
 Omikak
 Omikak: lehio bat sistema biologiko konplexuetara
 Omikaren aplikazioak abereen biodibertsitatean, kontserbazioan eta ekoizpenean
 Phylopyr, 4.000 landareren genoma eskura
 Ingurumen hezkuntzaren lekua hezkuntza formalean
 Energia trantsizioa: etorkizuneko indarra?
 Naturaren isla industria kimikoaren garai berri batean
 Energia biltegiratzea: Aurrerapenak eta etorkizuna
 Aztarna energetikoa: Desberdinkeria MWh-tan neurtzen da
 Adimen berrien eztanda
 Labar artearen ikerketa Digitalizazioaren eta Adimen ArtiFizialaren aroan
 Satelite bidezko irudien erabilera suteen kartografia sortzeko, eta hura baliozkotzeko teknika eta tresnak
 Teknologia berrien erabilera nekazaritzan "zehaztasuneko nekazaritzaren" eskutik

 Erreferentziak 

 Ikus, gainera 

 Udako Euskal Unibertsitatea

 Kanpo estekak 

 NZ3T Natur Zientzien III. Topaketa. Webgune ofiziala
 NZ3T biltzarreko argazkiak,

Kategoria:Udako Euskal Unibertsitatea
Kategoria:Kongresuak
Kategoria:Biologia
Kategoria:Natura zientziak